open-index/open-wikipedia-markdown huggingface dataset:
ליובוב אורלובה

**ליובוב אורלובה** (ברוסית: **Любовь Орлова**; 11 בפברואר 1902 - 26 בינואר 1975), שחקנית קולנוע סובייטית ממוצא רוסי. הייתה כוכבת העל הראשונה בקולנוע הסובייטי. זכתה פעמיים בפרס סטלין והוענק לה תואר האמן העממי של ברית המועצות (1950).

## חייה
אורלובה נולדה בעיר זבניגורוד (ממערב למוסקבה) למשפחת אצולה מבוססת. הוריה רצו שתהיה פסנתרנית מקצועית. ובשנים 1919–1922 היא למדה בקונסרבטוריון של מוסקבה. בשל מצוקה כלכלית של המשפחה לאחר מהפכת אוקטובר אורלובה לא יכלה לסיים את לימודיה והחלה לעבוד. במקביל היא למדה משחק. לאחר סיום לימודי המשחק עבדה בתיאטרון מוזיקלי ושרה במקהלה. לאור הכישרון הגדול שהפגינה, היא התקדמה ובשנת 1932 החלה להופיע כסולנית.

בשנת 1926 נישאה אורלובה בפעם הראשונה. בעלה אנדריי ברזין היה סגן שר החקלאות. בשנת 1930 הוא הואשם בפעילות אנטי-סובייטית, נגזרו עליו שלוש שנות מאסר ובני הזוג התגרשו. בשנת 1938 הבעל נעצר פעם נוספת והפעם כבר לא חזר מהגולג.

בשנת 1933 הבמאי גריגורי אלכסנדרוב ראה את אורלובה בהופעתה והחליט להזמין אותה לסרטו החדש החברה העליזים. הצלחת הסרט הייתה חסרת תקדים. ואורלובה הצטלמה בהמשך בסרטים נוספים של אלכסנדרוב ה"וולגה-וולגה" ו"הקרקס". אלכסנדרוב התגרש מאשתו והשניים נישאו. לאחר סיום מלחמת העולם השנייה הצטלמה אורלובה לסרט "האביב", שזכה גם הוא להצלחה. בכל ארבעת הסרטים הללו אורלובה שרה שירים שהולחנו על ידי איסאק דונייבסקי.

החל משנת 1955 היא עבדה בתיאטרון במוסקבה, אך ללא הצלחה יתרה.

ליובוב אורלובה נפטרה מסרטן ונטמנה בבית העלמין נובודוויצ'יה.

על השתתפותה בסרטים הוענק לה עיטור לנין ופעמיים עיטור הדגל האדום.

## פילמוגרפיה (חלקית)
* 1934 - החברה העליזים (Весёлые ребята)
* 1936 - הקרקס (Цирк)
* 1938 - וולגה-וולגה (Волга-Волга)
* 1947 - "האביב" (Весна)

## קישורים חיצוניים

* 

* אתר לזכר השחקנית
* 

קטגוריה:אמנים שעל שמם כוכב לכת מינורי
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:שחקניות קולנוע וטלוויזיה סובייטיות
קטגוריה:אישים שהונצחו על בולי רוסיה
קטגוריה:נשים שהונצחו על בולים
קטגוריה:אמני העם של ברית המועצות
קטגוריה:אישים הקבורים בבית העלמין נובודוויצ'יה
קטגוריה:נפטרות מסרטן הלבלב
קטגוריה:ילידות 1902
קטגוריה:סובייטים שנולדו ב-1902
קטגוריה:נפטרות ב-1975
קטגוריה:סובייטים שנפטרו ב-1975
סויוז 25

**סויוז 25** (ברוסית: **Союз-25**) היא חללית סויוז שהמריאה ב-9 באוקטובר 1977 מקוסמודרום בייקונור שבקזחסטן. המטרה הייתה לעגון בתחנת החלל סאליוט 6.
 
## צוות
* ולדימיר קובליונוק - מפקד
* ואלרי ריומין - מהנדס טיסה

### צוות גיבוי
* יורי רומננקו - מפקד
* אלכסנדר איוואנצ'נקוב - מהנדס טיסה

## תיאור הטיסה
"סויוז 25" שוגרה ב-9 באוקטובר 1977 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.

החללית הייתה צריכה לעגון בתחנת חלל סאליוט 6 ולהביא משלחת קבועה הראשונה. העגינה אכן בוצעה אך מערכות בקרה דיווחו שהיא לא הושלמה. ביצוע ניסיונות נוספות לא הביא לתוצאה הרצויה. לאחר התייעצות סוכם על ביצוע ניתוק וחזרת החללית לכדור הארץ. משערים שהבעיה הייתה במערכת העגינה של החללית, אך לא ניתן לבדוק זאת כי חלק זה לא הוחזר לכדור הארץ.

## קישורים חיצוניים
* נתוני המשימה
* נתונים מאנציקלופדיית החלל

קטגוריה:תוכנית סויוז
קטגוריה:1977 בברית המועצות
אוניברסיטת אדינבורו

שמאל|ממוזער|250px|בניין "" באוניברסיטת אדינבורו
**אוניברסיטת אדינבורו** (באנגלית: **University of Edinburgh**), היא אוניברסיטת מחקר ציבורית סקוטית הממוקמת בעיר אדינבורו, בירת סקוטלנד אשר נוסדה בשנת 1583. אתר האוניברסיטה ממוקם עמוק בתוך מרקם העיר העתיקה, ונבחר על ידי ארגון אונסק"ו כאתר מורשת עולמית.

אוניברסיטת אדינבורו מקבלת כ-50,000 פניות בכל שנה, מה שממקם אותה במקום הרביעי בבריטניה כאוניברסיטה הפופולרית ביותר בהיקף הפונים.

האוניברסיטה חברה ברשת אוניברסיטאס 21, באיגוד של אוניברסיטאות חבר העמים הבריטי, בקבוצת ראסל, בליגה האירופית לאוניברסיטאות מחקר, בקבוצת קוימברה וחברה מייסדת של מכון אלן טיורינג בלונדון.

## היסטוריה
הקמת האוניברסיטה מיוחסת לבישוף רוברט ריד מ, שהוריש סכום כסף נכבד בשנת 1558, אשר עזר להקמתה מאוחר יותר. האוניברסיטה הוקמה על בסיס צ'רטר מלכותי שהעניק ג'יימס השישי, מלך סקוטלנד ב-1582.

במאה ה-18 אוניברסיטת אדינבורו הייתה המרכז המוביל של הנאורות האירופית (ההשכלה הסקוטית), ונחשבה לאחת האוניברסיטאות העיקריות של היבשת. היא זכתה אז לכינוי "אתונה של הצפון". בין בוגרי האוניברסיטה ניתן למצוא את הביולוג צ'ארלס דרווין, הפילוסוף דייוויד יום, ממציא הטלפון אלכסנדר גרהאם בל והסופר ארתור קונן דויל.

## קולג'ים ובתי ספר
בשנת 2002 האוניברסיטה אורגנה מחדש מתשע פקולטות לשלושה 'קולג'ים'. בתוך הקולג'ים הללו נמצאים 'בתי ספר', המייצגים דיסציפלינה אקדמית אחת כמו אינפורמטיקה, או מרכיבים דיסציפלינות אקדמיות סמוכות כמו בית הספר להיסטוריה, קלאסיקה וארכאולוגיה. החל משנת 2021, לאוניברסיטה יש 21 בתי ספר בסך הכול:
*  (1583)
** בית הספר למדעי הביולוגיה
** 
** בית הספר להנדסה
** 
**  
** בית הספר למתמטיקה
** 
*  (2002)
** 
** 
* הקולג' לאמנויות, מדעי הרוח ומדעי החברה (2016)
** 
** 
** 
** 
** 
** 
** 
** 
** 
** 
** 
** בית הספר לתאולוגיה

## דירוגים
#### דירוג בין-לאומי
* דירוג שאנגחאי: מקום 38 (2023)
* Times Higher Education: מקום 30= (2024)
* דירוג QS לאוניברסיטאות: מקום 22 (2024)

#### דירוג אזורי - הממלכה המאוחדת
* דירוג שאנגחאי: מקום 5 (2023)
* Times Higher Education: מקום 5 (2024)
* דירוג QS לאוניברסיטאות: מקום 5 (2024)

## קישורים חיצוניים

* 

* 
* אתר האוניברסיטה 

## הערות שוליים

*
קטגוריה:אדינבורו
אדינבורו
קטגוריה:אדינבורו: מבנים
קטגוריה:קבוצת ראסל
קטגוריה:קבוצת קוימברה
קטגוריה:הליגה האירופית לאוניברסיטאות מחקר
קטגוריה:אוניברסיטאס 21
Martha My Dear

**Martha My Dear** (בעברית: מרתה יקירתי) הוא שיר פופ רוק בשילוב סגנון מיוזיק הול של להקת הביטלס מ-1968, מהאלבום "The Beatles" ("האלבום הלבן"). השיר נכתב על ידי פול מקרטני (הקרדיט ניתן גם לג'ון לנון). מקרטני הוא החבר היחיד מהלהקה שמופיע בשיר הזה. 

ממוזער|250px|מקרטני ומרתה
השיר הוא בסוגת פופ רוק בשילוב סגנון מיוזיק הול ומלווה בפסנתר לאורך כל השיר. השיר מאופיין באקורד סולם מז'ורי שנותן את הסגנון הג'אזי. מבין חברי הלהקה משתתף בשיר רק מקרטני, שביצע את השיר עם תזמורת. את העיבוד ביצע מפיק הלהקה, ג'ורג' מרטין.

השיר נכתב על חיית המחמד הראשונה של מקרטני, כלבת הצאן האנגלי עתיק מרתה. מקרטני סיפר שג'ון לנון, שנדהם מהיחס האוהב שלו לבעל חיים, נהג לקנטר אותו בבדיחוּת: "מעולם לא ראיתי אותך ככה לפני כן" – אף שמקרטני הדגיש שיחסיו עם מרתה היו אפלטוניים.

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-16 מיליון.

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירים על כלבים
סוא מלך מצרים

**סוֹא** הוא שם המוזכר בספר מלכים ב' פרק י"ז כשם של מלך מצרי איתו ניסה הושע בן אלה לקשור קשר במטרה למרוד בשלמנאסר החמישי מלך אשור, לפני עליית האימפריה האשורית על שומרון והחרבתה של ממלכת ישראל בשנת 722 לפנה"ס.

## זיהוי דמותו ההיסטורית
כיום לא ברורה זהותו של אותו "סוא" מכיוון שלא ידוע על שליט מצרי בשם זה. הדעות חלוקות בנוגע לזהותו ההיסטורית של סוא, חוקרים מסוימים (שמסתמכים על התיקון של הפסוק שמופיע ב"תנ"ך האנגלי החדש") מציעים כי השם סוא איננו שמו של אחד הפרעונים, ונראה שיש כאן שיבוש מסוים והכוונה היא לשמה של עיר מושבו של תפנחת מייסד השושלת ה-24 (סאו במצרית, Sa-a-a באשורית, סאיס ביוונית). באותה עת נחלקה מצרים לשתי מלכויות ומסתבר שהמורדים בישראל ביקשו סיוע מממלכת מצרים הצפונית, זו שבאזור הדלתא של הנילוס. לעומתם יש חוקרים שטוענים שהמרכז הניהולי של מצרים באותה התקופה היה בכלל בעיר טאניס ושהתיקון של "התנ"ך האנגלי החדש" לפסוק זה לא היה הכרחי, מכיוון שלטענתם הצעתו של האגיפטולוג קנת קיצ'ן (Kenneth Kitchen) לזהות את סוא המקראי עם אוסורקון הרביעי בן השושלת ה-22 הוא הנכון יותר.

פרשני המקרא הידועים משה דוד קאסוטו ואליה שמואל הרטום מציעים בפירושם לספר מלכים בהתייחסותם לסוא מלך מצרים כך: 

## הערות שוליים

קטגוריה:פרעוני מצרים
קטגוריה:מלכי הגויים בתנ"ך
קטגוריה:אישים בספר מלכים
קטגוריה:אישים מצרים בתנ"ך
אוטוסטרדת המידע

**אוטוסטרדת המידע** הוא מונח שהיה בשימוש פופולרי לאורך שנות ה-90 של המאה ה-20, המתייחס לתוכנית להקמת רשת תקשורת דיגיטלית לאומית בארצות הברית. את המונח טבע הסנאטור וסגן הנשיא האמריקאי אל גור.

## הגדרה
את המונח אוטוסטרדת המידע טבע אל גור בתחילת שנות ה-90, כשם לפרויקט שהציע ועליו עבד ביחד עם נשיא ארצות הברית דאז, ביל קלינטון. הרעיון היה להקים מערכת תקשורת לאומית אליה יקושרו כל אזרחי ארצות הברית, ללא קשר לרמת הכנסתם, ובה יועבר מידע במהירות גבוהה, כאשר כל האזרחים המחוברים לרשת הם גם צרכני מידע וגם יצרני מידע פוטנציאליים.

בתחילת שנות ה-90, האינטרנט, שהיה בשימוש בעיקר בשדה האקדמי ובמשרדי הממשלה, שימש כמודל ליישום תוכנית זו. אולם עם הזמן ומהפכת ה-World Wide Web, הפך האינטרנט בעצמו להיות אוטוסטרדת המידע. 

היום, המונח אוטוסטרדת המידע נחשב למונח המתאר את רשת האינטרנט.

## פרויקט אוטוסטרדת המידע
על פרויקט אוטוסטרדת המידע הכריז אל גור בתחילת שנת 1994 והיא תוכננה להיות אחד הפרויקטים המתקדמים ביותר שתוכננו אי פעם בתחום התקשורת בארצות הברית. מדובר בתוכנית שאפתנית של הממשל האמריקני להקים תשתית רשתות תקשורת מחשבים שתחבר כל בית וכל אתר ציבורי ופרטי למאגרי מידע לאומיים. 

אוטוסטרדת המידע תאפשר העברה של מידע מילולי וחזותי בין כל המחשבים המחוברים לרשת. חזונו של אל גור היה כי אוטוסטרדת המידע תפרק את המחיצות בין התקשורת הטלפונית, הטלוויזיה, הרדיו והעיתונות ותהווה מערכת אחת אשר תכלול את כל אמצעי התקשורת הקיימים. המשתמש יוכל לבצע באמצעות המערכת שיחות טלפון, שיחות וידאו, לשלוח דואר אלקטרוני ועוד.

הפרויקט לא מסתכם בהקמת תשתית לערוצי התקשורת, אלא ממשיך לקידום יוזמות ופרויקטים שיעשו שימוש מיטבי בתשתית זו. המידע שיעבור ברשת ישרת רשתות שיווק, מרכזי קניות, מוסדות רפואיים, בנקים, סוכנויות ממשלתיות ועוד – קהל הצרכנים יוכל להגיע אל גופים אלה דרך המחשבים האישיים שלהם ולבצע פעולות שונות מרחוק. 

תחום הבידור תופס גם הוא מקום בפרויקט באמצעות טלוויזיה אינטראקטיבית אשר תתחבר לכ-500 ערוצי שידור. מקלט הטלוויזיה יהיה חכם ויוכל להמליץ לכל צופה על ערוצים שונים לפי טעמו האישי. בנוסף, תוכל הטלוויזיה להתחבר למאגרי מידע רחבים ולמשל לרכוש עבור הצופה סרט מחנות סרטי וידאו, או כרטיסים להצגות תיאטרון. 

בעת הכרזתו של אל גור על הפרויקט, רשת האינטרנט הייתה קיימת אך משתמשיה היו בעיקר חוקרים בעולם האקדמי. רשת האינטרנט של ראשית שנות ה-90 נתפסה כלא מפותחת, איטית, חסרת ריכוזיות ופיקוח ולמעשה רק שימשה כמודל מוקטן למה שתהיה בעתיד אוטוסטרדת המידע. עם התפתחות טכנולוגיית ה-World Wide Web, הפצתה בעולם וקצב גידולה המהיר, הפך האינטרנט עצמו להיות אוטוסטרדת המידע ולכלול בצורה כזו או אחרת את כל המרכיבים שתוכננו בפרויקט אוטוסטרדת המידע. בעקבות כך, השימוש במונח אוטוסטרדת המידע, מתייחס היום לתיאור רשת האינטרנט.

## ביטויים מוקדמים דומים
היו שהשתמשו במונח אוטוסטרדת המידע בהקשר למערכות טלקומוניקציה מוקדם יותר מאל גור:

ב-1964, מ. ברודרטון בספרו "מייזרים ולייזרים: איך הם עובדים, מה הם עושים" בעמוד 5 כתב על קרני לייזר והשתמש במונח אוטוסטרדות לתיאור תקשורת.

ב-1974, נאם ג'ון פייק השתמש במונח אוטוסטרדה בהתייחס למערכות טלקומוניקציה, מה שהעלה את האפשרות שהוא זה שהמציא את המונח אוטוסטרדת המידע.

## קישורים חיצוניים
* אורי חנני, רשתות תקשורת ואוטוסטרדת המידע: מחר או כבר היום?, סנונית.
*
* information superhighway  במילון business dictionary.

קטגוריה:אינטרנט
קטגוריה:היסטוריה של האינטרנט
רותי (שיר)

"**רותי**" (מוכר גם במילותיו הראשונות: "**לי כל גל נושא מזכרת**") הוא שיר מאת המשורר והפזמונאי הישראלי חיים חפר אשר חובר לפני 1948, ולחנו מבוסס על הלחן העממי הרוסי של השיר האנונימי: "Вот мчится тройка почтовая" - "הנה שלישיית הדואר דוהרת" (בשינויים קלים). השיר נעשה אהוב ביישוב ובחברה הישראלית, ונהוג לנגנו בכלי התקשורת בישראל בימי זיכרון, מועדים וימים טובים.

## תוכן השיר
נושא השיר הוא געגועים ואהבה של מלח המפליג באנייתו אל ביתו ובמיוחד לנערה אהובה, ששמה רותי, המצפה לו במרחקים. בגרסאות המושרות יש בשיר ארבעה בתים. במקור יש בית חמישי בשיר, המתאר אפשרות של טביעת הספינה והמלח.שמאל|ממוזער|220px|על סיפון האונייה "פרנקוניה", 1945

בית חמישי שלא נכנס לשיר:

## ביצועים
"רותי" הוא אחד משירי הים אשר חיבר חפר לחברי הפלי"ם, הזרוע הימית של הפלמ"ח. השיר נעשה אהוד אצל חברי הפלמ"ח, וזכה במשך השנים לביצועים רבים.

השיר בוצע ב-1964 על ידי יונה עטרי כחלק מערב שהוקדש לשירי ההעפלה ונקרא "ארצה עלינו... !" ונוצר במתכונת המופע "היה היו זמנים". המופע נוצר על ידי חיים חפר ועמיקם גורביץ' בבימוי של שמואל בונים ובניהול מוזיקלי של שמעון כהן.

ב-1966 בוצע השיר על יד נחמה הנדל בליווי מקהלת בית רוטשילד בחיפה בניצוחו של אפי נצר. ביצוע זה הוקלט ויצא על תקליט שנקרא "משירי חיל הים וההעפלה" והוקדש לשירי העפלה, פלי"ם, עלייה ב' וחיל הים הישראלי.

ב-1966 בוצע השיר על ידי אריק איינשטיין לתקליט אח, פגישה שכזאת של שירי חיים חפר, בעיבוד מוזיקלי של אלכס וייס.

ב-1969 ביצעה להקת חיל הים את השיר (סולנית: יונה פיילר) במסגרת תוכניתה "וביום השלישי" בעיבוד מוזיקלי בעל נופך רוקי של יאיר רוזנבלום.

אריק איינשטיין ביצע שוב את השיר עם חבורת לול בתוכניתם "לול 4" שהוקרנה בטלוויזיה במרץ 1973, לעיבוד המוזיקלי של שם טוב לוי, וכלל אותו באלבומו "ארץ ישראל הישנה והטובה" שיצא לאור באותה שנה. ביצוע זה של איינשטיין הוא המושמע ביותר מבין ביצועי השיר. ביצועים נוספים לשיר הם של יהורם גאון, אברהם פררה, דודו זכאי, שימי תבורי, הדודאים, שלמה ארצי ואריק לביא. כמו כן, מבוצע השיר בהפקה הבימתית של יונה ונער על ידי אפרת בן צור כשיר המייצג את תקופת הפלמ"ח.

## קישורים חיצוניים

* מילות השיר רותי, באתר שירונט

## הערות שוליים

קטגוריה:שירי שנות ה-1940
קטגוריה:שירי נחמה הנדל
קטגוריה:שירי אריק לביא
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים על סירות
קטגוריה:ההעפלה בתרבות ובאמנות
קטגוריה:שירים סובייטים
Project64

**Project64** הוא אמולטור להרצת כותרים של קונסולת המשחקים Nintendo 64 על מערכת ההפעלה Microsoft Windows.

אמולטור זה הושק ב-26 במאי 2001 ובניגוד לאימולטורים רבים, מאפשר הרצה מיידית של משחקים ללא שימוש בקובצי ביוס.

קוד האמולטור משוחרר ברישיון חופשי וזמין להורדה באתר GitHub החל מאפריל 2015.

## ראו גם
* נינטנדו 64
* נינטנדו
*רטרוארץ'

## קישורים חיצוניים

* 
* דף התוכנה באתר GitHub

קטגוריה:נינטנדו
קטגוריה:תוכנה חופשית
קטגוריה:תוכנות שהושקו ב-2001
קטגוריה:תוכנות אמולציה לפלטפורמות משחקי וידאו
כמאל רנאג'ה

**כמאל חוסני רנאג'ה** (בערבית: **كمال حسني غناجة**; מכונה גם **ניזאר אבו מוג'אהד**; 1967 – 28 ביוני 2012) היה פעיל בכיר בארגון החמאס ואחראי ללוגיסטיקה של הברחת אמצעי לחימה לרצועת עזה. הוא נהרג בדמשק ביוני 2012. כמאל שימש כאחד מעוזריו של מחמוד אל-מבחוח, שנהרג בדובאי בשנת 2010. החמאס האשים את המוסד כאחראי להתנקשות בו. אולם, האופוזיציה הסורית טענה כי הוא נרצח על ידי השלטונות הסורים, כנראה בשל החשש כי הנשק שהבריח ישמש כעת את האופוזיציה הסורית, לאור העובדה כי חמאס הפנתה את גבה לפטרון העיקרי שלה, בשאר אל-אסד, עוד בתחילת ההתקוממות בסוריה ב-2011.

## קישורים חיצוניים
* 
* 

קטגוריה:פעילי חמאס
קטגוריה:פעילי טרור שנהרגו
קטגוריה:פלסטינים שנולדו ב-1967
קטגוריה:פלסטינים שנפטרו ב-2012
מגדל Imagine Peace

**מגדל Imagine Peace** (באנגלית: **Imagine Peace Tower**, באיסלנדית: **Friðarsúlan**, שמשמעו הוא "עמוד השלום") הוא אנדרטה שהוקמה לזכרו של ג'ון לנון, חבר להקת הביטלס, על ידי אלמנתו יוקו אונו. היא ניצבת באי וידיי (Viðey) שבמפרץ קולהפיורדור (Kollafjörður), ליד רייקיאוויק שבאיסלנד.

## מבנה
האנדרטה היא מגדל אור המוקרן אנכית כלפי מעלה ממצבת אבן עגולה בקוטר של ארבעה מטרים ובגובה של שני מטרים, הניצבת על גבי בימה המצופה באבן מקומית. עוצמת 15 הזרקורים היוצרים את מגדל האור היא 75 קילוואט, ואלומת האור מגיעה לגובה של כארבעה קילומטר.

על גבי המצבה חרותות המילים "Imagine Peace" ב-24 שפות (ועברית בכללן). מילים אלו כמו גם שמה של האנדרטה הן תזכורת לשיר השלום של לנון, Imagine.
מתחת למצבה נטמנו מאות אלפי איחולים לשלום שיוקו אונו אספה במסגרת מפעל עצי האיחולים (Wish Trees) שלה. על לוח נוסף על גבי האנדרטה נכתב: "אני מקדישה מגדל אור זה לג'ון לנון. אהבתי לך היא לנצח. יוקו אונו, 9 באוקטובר 2007".

איסלנד נבחרה על ידי יוקו אונו כאתר להקמת האנדרטה בשל יופי נופיה ובשל ייצור החשמל הגאותרמי הידידותי לסביבה הנוהג בה. הקמת האנדרטה החלה ב-9 באוקטובר 2006 והיא נחנכה שנה אחת לאחר מכן. בנוסף ליוקו אונו השתתפו בטקס חנוכת האנדרטה בנה ובנו של לנון, שון לנון, חבר להקת הביטלס רינגו סטאר ואוליביה הריסון, אלמנתו של ג'ורג' הריסון. פול מקרטני הוזמן לטקס אך לא הגיע (בשל הופעה בבית משפט באותו מועד).

האנדרטה הוקמה בשיתוף פעולה בין יוקו אונו, עיריית רייקיאוויק, מוזיאון רייקיאוויק לאמנות וחברת האנרגיה של העיר.

לפי תוכניתה של יוקו אונו יאיר המגדל במשך חודשיים בכל שנה – מ-9 באוקטובר, יום הולדתו של לנון, ועד ה-8 בדצמבר, יום הירצחו. בנוסף יודלק המגדל בשבוע הראשון של החורף (21–28 בדצמבר) ובשבוע הראשון של הקיץ (21–28 ביוני) וכן בערב השנה החדשה (31 בדצמבר). עיריית רייקיאוויק החליטה להדליק את אורות המגדל לכבוד יוקו אונו גם ביום הולדתה, 18 בפברואר.


תמונה:Imagine Peace 8.jpg|הכיתוב על גבי האנדרטה באנגלית
תמונה:Imagine Peace 5.jpg|הכיתוב על גבי האנדרטה באיסלנדית
תמונה:Imagine Peace 20.jpg|הכיתוב על גבי האנדרטה בעברית
תמונה:Lennonljósið.jpg|מראה מהעיר


## קישורים חיצוניים

* 
* על האנדרטה באתר Wired

קטגוריה:איסלנד: אנדרטאות
קטגוריה:ג'ון לנון
נבחרת סין בכדורסל נשים

**נבחרת סין בכדורסל נשים** מייצגת את הרפובליקה העממית של סין בתחרויות כדורסל נשים בינלאומיות.

## היסטוריה
הנבחרת הוקמה ב-1974, וכבר ב-1976 זכתה באליפות אסיה, ומאז אותה שנה העפילה בכל אליפות לפחות לחצי הגמר. בסך הכל, זכתה הנבחרת 11 פעמים באליפות אסיה, 6 פעמים סיימה במקום השני, פעם אחת במקום השלישי ופעם אחת במקום הרביעי. בשתי האליפויות האחרונות שנערכו (2009 ו-2011) סיימה במקום הראשון, בשני המקרים לאחר ניצחונות על נבחרת קוריאה הדרומית.

באליפות העולם השתתפה לראשונה ב-1983, וכבר באותה אליפות, שנערכה בברזיל, סיימה במקום השלישי. ב-1986 נעדרה מאליפות העולם, ומאז 1990, עת סיימה במקום התשיעי, היא משתתפת בהן ברציפות. באליפות העולם שנערכה באוסטרליה ב-1994 רשמה את הישג השיא שלה, כשזכתה במדליית הכסף, כסגניתה של נבחרת ברזיל. ב-1998 לא הצליחה לשחזר את ההישג וסיימה במקום ה-12. ב-2002 אירחה לראשונה את אליפות העולם. היא הודחה בידי נבחרת רוסיה בשלב רבע הגמר, וסיימה במקום השישי. ב-2006 סיימה במקום ה-12, ובשנת 2010 הודחה כבר בשלב הבתים, לאחר שהפסידה בשלושת משחקיה, לנבחרות אוסטרליה, בלארוס וקנדה. בסיום בטורניר דורגה במקום ה-13.

במשחקים האולימפיים משתתפת הנבחרת מאז החלה סין להשתתף בהם, באולימפיאדת לוס אנג'לס (1984). באותם משחקים זכתה במדליית ארד, לאחר ניצחון על נבחרת קנדה. באולימפיאדת סיאול (1988) סיימה במקום השישי ובאולימפיאדת ברצלונה (1992) רשמה את הישג השיא שלה במשחקים, כשזכתה במדליית הכסף, לאחר שגברה בחצי הגמר על נבחרת קובה והפסידה במשחק הגמר לנבחרת חבר המדינות. באולימפיאדת אטלנטה (1996) סיימה במקום התשיעי, באולימפיאדת סידני (2000) לא השתתפה ובאולימפיאדת אתונה (2004) סיימה שוב במקום התשיעי. במשחקי 2008, שאירחה בבייג'ינג, סיימה במקום הרביעי, לאחר שהפסידה בחצי הגמר לנבחרת אוסטרליה, ובמשחק על מדליית הארד לנבחרת רוסיה.

## הישגים בולטים
**המשחקים האולימפיים**:
ימין|20px| 1992 (1)
ימין|20px| 1984 (1)

**אליפויות העולם**:
ימין|20px| 1994, 2022 (2)
ימין|20px| 1983 (1)

**אליפויות אסיה**:
ימין|20px| 1976, 1986, 1990, 1992, 1994, 1995, 2001, 2004, 2005, 2009, 2011, 2021 (12)
ימין|20px| 1978, 1980, 1982, 1984, 1988, 2007, 2015, 2019, 2021 (9)
ימין|20px| 1997, 2013, 2017, 2025 (4)

## קישורים חיצוניים

* 
* נתונים מאתר פיב"א

## הערות שוליים

קטגוריה:הרפובליקה העממית של סין: כדורסל
סין
כדורסל
קטגוריה:הרפובליקה העממית של סין: ספורט נשים
אהרון דורון (אדריכל)

שמאל|ממוזער|250px|מבנה מגורים ברחוב בארי 5 בתל אביב
שמאל|ממוזער|250px|מבנה מגורים ברחוב פינסקר 58 בתל אביב
**אהרן דורון** (15 במאי 1917 – 26 בינואר 2012) היה אדריכל ישראלי שהתפרסם הודות למבני המגורים המוצלחים והרבים שתכנן ועליהם זכה בפרס רוקח לאדריכלות.

## חייו
דורון נולד בווינה שבאוסטריה כארמין גרוסקופף, במשפחה בת שני בנים. בגיל 4 עלה עם משפחתו לארץ ישראל ובה התגורר עד יום מותו. את הכשרתו המקצועית קיבל בבריסל אצל אנרי ון דה ולדה, ממייסדי סגנון האר נובו ואצל ז'ן ז'ול אגריקס, מבכירי המתכננים של ערי הגנים בבלגיה. באותה תקופה היו השניים שותפים מקצועיים ודורון הצטרף למשרדם כשכיר עד פרוץ מלחמת העולם השנייה, אז נאלץ לשוב ארצה. הוא המשיך לשמור על קשר עם אגריקס, שהזמין אותו פעמים רבות לכהן כמרצה אורח בבית הספר הגבוה לאדריכלות.

בארץ ישראל עבד דורון כאזרח בצבא הבריטי, וב-1944 הצטרף לצוותו של מהנדס עיריית תל אביב יעקב בן סירה, הדמות המרכזית שהפכה את תל אביב ל"עיר הלבנה". דורון שירת בהגנה ולאחר קום המדינה כקצין בצה"ל, מהנדס חטיבת יפתח. ב-4 בנובמבר 1941 התחתן עם שרה סנדלר, לימים שרה דורון, ששימשה בין השאר כחברת מועצת עיריית תל אביב, חברת כנסת ושרה בממשלה ויו"ר הנהלת קופת חולים "מכבי". בני הזוג היו מעורים מאוד בחיי החברה המקומיים, עובדה שיצרה יחסי גומלין הדוקים בין החיים הפרטיים לבין היותו של אהרן מתכנן מגורים למשפחות. קבלנים ויזמים רבים היו מידידיו האישיים הקרובים ובהם משולם לוינשטיין, אינג' יוסף יודסין ויוסף זילברמינץ, כמו גם היהלומן משה שניצר.

ערב הקמת המדינה פתח דורון משרד עצמאי, שבו תוכננו במשך למעלה מחמשה עשורים, מאות מבני מגורים לצד מבני ציבור ותרבות ידועים:
* שכונת נווה אביבים ברמת אביב
* שכונת נווה אמירים בהרצליה
* שכונת קריית צאנז בנתניה
* שכונת קריית באבוב בבת ים
*הסינרמה (שנקראה "הזירהטרון") בתל אביב
* בית ההארחה של התזמורת הפילהרמונית בתל אביב
* בית הכנסת "קוממיות" ברחוב מודיליאני בתל אביב
* קולנוע "ארמון" ברמת גן
* המעון לחולי סרטן ע"ש קלור ברמת גן
* בניין חברת התקשורת JCS בשדרות ההשכלה בתל אביב
* בניין משרד התחבורה ברחוב המלאכה בתל אביב

בשנת 1973 הצטרף למשרדו של דורון, האדריכל צבי שילוח שהפך לשותף, יחד זכו השניים בשנת 1987 בפרס רוקח לאדריכלות על פרויקט מגורים בשדרות דוד המלך בתל אביב. בשנת 2002 פרש מעבודתו כאדריכל.

לבני הזוג דורון הייתה בת יחידה, דפנה שניאור, שנפטרה ב-2007 (הם ובתם התגוררו בבניינים שדורון תכנן, ברח' דוד המלך ובנווה אביבים), נכדים, גיא ורון, ונינים. דפנה היא שבחרה את שם המשפחה העברי דורון.
פרופ' עופר גרוסקופף,  שופט בית המשפט העליון, הוא הנכד של אחיו, ישעיהו (אוטו).

ארכיונו המקצועי המלא של דורון, המקיף מאות עבודות תכנון משנות ה-30 ועד שנות ה-90 של המאה ה-20, הופקד על ידי משפחתו בארכיון אדריכלות ישראל שבמגדל שלום מאיר בתל אביב. ב-2017 יצר אמן הרחוב שרדר אוריגינל מחווה לדורון והקים את "מוזיאון הסינרמה על שם אהרון דורון" ששילב תוכניות והסברים של דורון לסינרמה על מבנה קטן במגרש עליו עמד בניין הסינרמה בתל אביב אותו תכנן דורון ב-1966 וכן הקים אתר אינטרנט הכולל הסברים על הבניין, האדריכל וקטעים מהופעות נבחרות שהתקיימו בבניין שנהרס.

## קישורים חיצוניים
* מיכאל יעקובסון, האיש שהמציא את מכונת המגורים המושלמת, באתר Xnet, 28 ביוני 2012
* 
* 

קטגוריה:זוכי פרס רוקח
קטגוריה:אדריכלים ישראלים
קטגוריה:ישראלים ילידי האימפריה האוסטרו-הונגרית
קטגוריה:אישים הקבורים בבית הקברות ירקון
קטגוריה:ישראלים שנולדו ב-1917
קטגוריה:ישראלים שנפטרו ב-2012
יצחק אלידר

**יצחק אלידר (סולימנוב)** (י"ד בטבת ה'תרפ"ז, 19 בדצמבר 1926 – ה' באדר ה'תשפ"ג, 26 בפברואר 2023) היה איש חינוך, מורה ומנהל ישראלי. היה חבר בארגון הלח"י (לוחמי חרות ישראל) וקריין בתחנת השידור "לחרות ירושלים". הקים את "המכון למורשת יהדות אתיופיה" והיה מנהלו הראשון.

## ביוגרפיה
### ראשית חייו
אלידר נולד בעיר כרמאן שבאיראן. אביו עסק ביציקת גלילי דפוס ואמו הייתה עקרת בית. אב המשפחה רצה לגדל את ילדיו בארץ הקודש ועל כן יצא לדרך בלווית מבריחי גבול ערבים, שנטשו את המשפחה באישון ליל בהרי הגליל. בהאיר השחר נתגלו העולים הבלתי חוקיים על ידי ערבים מקומיים, ואלה מסרו אותם לשלטונות המנדט הבריטי. הם נעצרו בצפת ונשפטו לשלושה חודשי מאסר בכלא עכו ובכלא בית לחם.

ב-1940 הצטרף אלידר לבית"ר ולאחר מכן לברית החשמונאים, וכמו רבים מחברי תנועה זו, הצטרף לארגון הלח"י בהיותו בן 15. פעילותו במחתרת הקיפה תחומים רבים כגון הפצת חומר הסברה, גיוס כוח אדם וכספים, תצפיות והטמנת מוקשים. כמו כן שימש כאחראי על מחסן, עסק בהדרכה והיה קריין בתחנת השידור "לחרות ירושלים". ב-1946 סולק מבית הספר התיכון בשל חברותו בלח"י. אלידר גם שימש כמפקד מחנה הנוער "מחנה יואב" בשייח' באדר.

לאחר ההתנקשות ברוזן ברנדוט, נכלא אלידר ביפו והועבר לעכו. עם שחרורו מהכלא התגייס לצה"ל. שירת כקשר מורס בגדוד 9 בחטיבה 7 והשתחרר ב-1951.

### לימודיו ופועלו בתחום החינוך
לאחר שחרורו מצה"ל למד בבית המדרש למורים מטעם האוניברסיטה העברית וקיבל תעודת מורה מוסמך בכיר. כמו כן, למד בישיבת מרכז הרב.

בין השנים 1952–1984 עסק בהוראה ובניהול בתי ספר בירושלים ובפרוזדור ירושלים. היה חבר בתא המנהלים בירושלים ובתא הארצי. פעילותו בתחום החינוך לא פסקה גם לאחר יציאתו לגמלאות (1985), אלידר המשיך ללמוד וללמד עד שנת 1994, בישיבת "מכון מאיר", כדי להקים מנהיגות רוחנית לעדה האתיופית בישראל. הוא הקים את "המכון למורשת יהדות אתיופיה" והיה מנהלו הראשון מטעם הרבנות הראשית, משרד הדתות, משרד הקליטה וארגון ג'וינט ישראל.

אלידר היה חבר בחוג "סולם" וכתב בביטאון בשם י. בן-רחל ופעיל בהנהלת "המרכז הרוחני" של הרב הראשי לישראל לשעבר מרדכי אליהו.

אלידר נפטר ב-26 בפברואר 2023. הותיר אחריו אישה וארבע בנות. בתו היא הסופרת מירה קדר.

## קישורים חיצוניים
* יצחק אלידר, באתר העמותה להנצחת מורשת לח"י
* ריאיון עם בתו, הסופרת מירה קדר, בו היא מזכירה את אביה יצחק אלידר כאיש הלח"י, באתר של ידיעות אחרונות

## הערות שוליים

קטגוריה:מנהלים ישראלים
קטגוריה:אנשי חינוך ישראלים
קטגוריה:לוחמי הלח"י
קטגוריה:בוגרי ישיבת מרכז הרב
קטגוריה:סגל מכון מאיר
קטגוריה:ישראלים ילידי איראן
קטגוריה:אנשי העלייה החמישית
קטגוריה:ישראלים שנולדו ב-1926
קטגוריה:ישראלים שנפטרו ב-2023
קטגוריה:יהודים הקבורים בהר המנוחות
הפדרציה הבין-לאומית של ארגוני ספריות ומוסדות

**הפדרציה הבין-לאומית של ארגוני ספריות ומוסדותיהן** (באנגלית: The **International Federation of Library Associations and Institutions**, בראשי תיבות: **IFLA**) היא איגוד בין-לאומי של ארגוני ספריות. היא כלי הביטוי הגלובלי של ספריות ומקצוע המידענות, והכינוס השנתי שלה מספק מקום מפגש לספרנים ללמוד אחד מהשני. פורום IFLA מקדם שיתוף פעולה בין-לאומי, מחקר והתפתחות בתחומים הקרובים לפעילות ספרנית.

## היסטוריה
IFLA נוסדה באדינבורו סקוטלנד ב-1927 כאשר איגודי ספריות מ-14 מדינות באירופה וארצות הברית חתמו על החלטה בזמן חגיגות היובל של איגוד הספריות של בריטניה. איזק קולין (Isak Collijn) מנהל הספרייה הלאומית של שוודיה נבחר כנשיאה הראשון. החוקה הראשונה אושררה ברומא ב-1929 בזמן הקונגרס העולמי לספרנות וביבליוגרפיה.

בשנות ה-30 הצטרפו הספריות הראשונות שלא באירופה או ארצות הברית: סין, הודו, יפן, מקסיקו והפיליפינים. עד 1958 גדל מספר החברות ל-64 אגודות מ-42 מדינות. הוקמה מזכירות קבועה ב-1962. ב-1970 היו 250 חברים מ-52 מדינות. המזכירות הועברה להאג ב-1971. ב-1974 הפכה IFLA לארגון עולמי עם 600 חברים ב-100 מדינות. החל משנת 1974, הפדרציה חברה עמיתה במועצת המדע הבין-לאומית.

ב-1976 הורחבו הקריטריונים לחברות וכללו גם מוסדות, כלומר, ספריות, בתי ספר לספרנות ומוסדות ביבליוגרפיים. באותה תקופה הוספה המילה מוסדות לשם הארגון. מאז נוספו קטגוריות חדשות לחברות בארגון וכללו גם שלוחות אישיות.

IFLA גדלה ובעשור השני של המאה ה-21 מספר חבריה עולה על 1,500 ואלו מגיעים מ-150 מדינות. המרכז שלה נמצא בספרייה הלאומית של הולנד בהאג.

שותף קרוב של IFLA הוא אונסק"ו. חלק מגילויי הדעת שהוכנו על ידי ועדות של IFLA הוכרו כגילויי דעת של אונסק"ו.

הנשיאה הנוכחית של הארגון היא כריסטין מקנזי (אוסטרליה).

אסטרטגיית האיגוד לשנים 2024-2019.

## ייעוד
מטרות IFLA הן:
*ייצוג ספריות בנושאים בעלי עניין בין-לאומי
*קידום לימודי המשך של עובדים בספריות
*פיתוח, שימור וקידום קווים מנחים לשירותי ספרייה

IFLA היא חלק מהוועדה הבין-לאומית של המגן הכחול (International Committee of the Blue Shield - ICBS) שפועלת על מנת להגן על מורשת התרבותית העולמית ומאוימת על ידי מלחמות ואסונות טבע.

## ערכי הליבה
היעדים מעודכנים על ידי ערכי הליבה הבאים:
*תמיכה בעקרונות חופש הביטוי המגולם בסעיף 19 של ההכרזה לכל באי עולם בדבר זכויות האדם
*האמונה שאנשים, קהילות וארגונים זקוקים לגישה הוגנת למידע, רעיונות ויצירות דמיוניות עבור רווחתם החברתית, החינוכית, התרבותית, הדמוקרטית והכלכלית.
*ההכרה שמתן שירותי ספרייה ומידע ברמה גבוהה מבטיח גישה זו.
*ההתחייבות לאפשר לכל חברי הפדרציה לעסוק וליהנות מכל פעילויותיה בלי התייחסות לאזרחות, מוגבלות, מוצא אתני, מגדר, מיקום גאוגרפי, שפה, דעות פוליטיות, גזע או דת.

אחת מפעילויות הליבה של IFLA היא הוועדה לגישה פתוחה למידע וחופש הביטוי (FAIFE) המנטרת את מצב החופש האינטלקטואלי בתוך קהילת הספריות ברחבי העולם, תומכת במדיניות הפיתוח של IFLA ומשתפת פעולה עם ארגוני זכויות אדם אחרים. כמו כן היא מגיבה להפרות של גישה פתוחה למידע ופגיעה בחופש ביטוי.

הארגון מקדם בנייה ופיתוח ספריות במדינות המתפתחות. במסגרת זו ליובה בטן (שפעלה בפרויקט כ-20 שנים) גייסה כ-0.5 מיליון $ וחילקה אותם לפרויקטים ב-54 מדינות.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארגונים בין-לאומיים
קטגוריה:ארגוני תרבות
קטגוריה:ספרנות
נבחרת מונטנגרו בכדורמים

שמאל|ממוזער|250px|שחקני נבחרת מונטנגרו (בכובעים לבנים) במשחק מול נבחרת קרואטיה באליפות אירופה ב-2010
**נבחרת מונטנגרו בכדורמים** מייצגת את מונטנגרו בטורנירי כדורמים בינלאומיים: אליפות העולם, אליפות אירופה והמשחקים האולימפיים.

מונטנגרו הייתה מאז 1917 חלק מיוגוסלביה, ולאחר מכן חלק מהקונפדרציה של סרביה ומונטנגרו, ושחקני כדורמים מונטנגרים היו חברים בנבחרת יוגוסלביה בכדורמים. ב-2006 הכריזה מונטנגרו על עצמאותה, וזמן קצר אחר כך הוקמה נבחרת הכדורמים שלה. בדצמבר אותה שנה התקיים המשחק הראשון שלה, משחק ידידות מול איטליה, בו הפסידה 11-10.

הטורניר החשוב הראשון בו השתתפה מונטנגרו היה אליפות אירופה שנערכה במאלגה ב-2008. כבר בטורניר זה הצליחה מונטנגרו להעפיל למשחק הגמר, בו ציפתה לה נבחרת סרביה, למשחק טעון. מונטנגרו ניצחה 5-6 לאחר הארכה, והוכתרה כאלופת אירופה. בהמשך השנה השתתפה הנבחרת גם באולימפיאדת בייג'ינג (2008). היא הפסידה לנבחרת הונגריה בחצי הגמר, ובמשחק על מדליית הארד התמודדה שוב מול נבחרת סרביה. הפעם ידם של הסרבים הייתה על העליונה, המונטנגרים סיימו במקום הרביעי, והחמיצו הזדמנות לזכייה במדליה אולימפית ראשונה בהיסטוריה של מונטנגרו.

בשנת 2009 השתתפה מונטנגרו לראשונה באליפות העולם, שנערכה ברומא, וסיימה במקום התשיעי. באליפות אירופה שנערכה בזגרב ב-2010 לא הצליחה לשמור על תוארה, הפסידה לסרביה 6-5 בשלב רבע הגמר, וסיימה במקום החמישי. גם באליפות העולם שנערכה בשאנגחאי ב-2011 הודחה בשלב רבע הגמר, בידי נבחרת קרואטיה, וסיימה במקום השביעי. באליפות אירופה שנערכה באיינדהובן ב-2012 גברה על הונגריה בהארכה בחצי הגמר, והעפילה למשחק נוסף מול סרביה במשחק הגמר. הסרבים ניצחו 9-8, ומונטנגרו זכתה במדליית הכסף.

בין 2007 ל-2011 שיחקה מונטנגרו במסגרת הליגה העולמית בכדורמים. בשנת 2009 זכתה במדליית הזהב (לאחר ניצחון על קרואטיה) ובשנת 2010 זכתה במדליית הכסף (לאחר הפסד לסרביה).

## ראו גם
* כדורמים באליפויות העולם

## קישורים חיצוניים

* 
* התאחדות הכדורמים והשחייה של מונטנגרו 

קטגוריה:נבחרות מונטנגרו
מונטנגרו
סאורי יושידה

**סָאוֹרִי יוֹשִׁידָה** (ביפנית: **吉田 沙保里**; נולדה ב-5 באוקטובר 1982) היא מתאבקת יפנית בסגנון חופשי במשקל 53 ק"ג, 3 פעמים ברציפות אלופה אולימפית (אתונה 2004, בייג'ינג 2008 ולונדון 2012) ו-13 פעמים ברציפות אלופת העולם (2002–2015, בשנת 2004 לא נערכה אליפות עולם).

יושידה, נחשבת לאחת המתאבקות הגדולות בכל הזמנים ולאחת הספורטאיות הגדולות. היא זכתה לכבוד לשאת את דגל יפן בטקס הפתיחה באולימפיאדת לונדון.

## ביוגרפיה
יושידה נולדה בעיר צו שבמחוז מיה. מאז הופעתה לראשונה במסגרות בינלאומיות בשנת 2002, היא זכתה בכל אליפות שבה השתתפה. בכל הקריירה הבינלאומית שלה היא הפסידה רק פעמיים. הפעם הראשונה הייתה ב-20 בינואר 2008, עת הפסידה 0–2 למתאבקת האמריקאית מרסי ואן דוסן בגביע העולם שהתקיים בבייג'ינג. הפסד זה שבר רצף של 119 ניצחונות. ההפסד השני שנחלה, אשר שבר רצף של 58 ניצחונות, היה ב-27 במאי 2012 בהתמודדות מול המתאבקת הרוסייה ולריה ז'ולובובה בגביע העולם בטוקיו.

## קישורים חיצוניים

* 

קטגוריה:נושאי דגל יפן באולימפיאדה
קטגוריה:מתאבקות באולימפיאדת אתונה (2004)
קטגוריה:מתאבקות באולימפיאדת בייג'ינג (2008)
קטגוריה:מתאבקות באולימפיאדת לונדון (2012)
קטגוריה:מתאבקות בסגנון חופשי
קטגוריה:אלופות אולימפיות יפניות: היאבקות
קטגוריה:יפניות שנולדו ב-1982
קטגוריה:יפנים שנולדו ב-1982
קטגוריה:זוכות מדליית כסף אולימפית מיפן
קטגוריה:זוכות מדליית כסף אולימפית: היאבקות
קטגוריה:מתאבקות יפניות באולימפיאדת ריו דה ז'ניירו (2016)
הדיוויזיה הראשונה של צרפת החופשית

**הדיוויזיה הראשונה של צבא צרפת החופשית** (בצרפתית - **1re division française libre**) הייתה אחת היחידות העיקריות בצבא צרפת החופשית, והיחידה הראשונה בצבא זה שהגיעה לסדר גודל של דיוויזיה.

## הקמה

יחידות יבשה של צבא צרפת החופשית היו פעילות עוד בספטמבר 1940 במסגרות שונות, בייחוד באפריקה. יחידות אלו פעלו במסגרת הקרב על דקר, והקרב על גבון במסגרתו ניסו אנשי צרפת החופשית להעביר מושבות אלו לשליטתם. בריגדה שלמה המכונה "חטיבת המזרח" (Brigade d'Orient) בפיקודו של ראלף מונקלאר פעלה במסגרת המערכה במזרח אפריקה במלחמת העולם השנייה. יחידות אלו לא היו מאוחדות, ולא פעלו במסגרת אוגדתית. לקראת המערכה בסוריה ובלבנון במאי 1941 הגיעו אנשי יחידות אלו לקסטינה שבארץ ישראל ואוחדו ליחידה אחת, בפיקודו של פול לואי לז'נטיום. יחידה זו היא הראשונה שנקראה "הדיוויזיה הקלה הראשונה של צבא צרפת החופשית".

## המערכה בסוריה ולבנון

היחידה שהתאגדה בקסטינה תחת פיקודו של לז'נטיום כללה שבעה גדודים, פלוגת טנקים, סוללת תותחים, וכוחות עזר וסיור נוספים, ובסך הכל כ-8,000 חיילים. בין 8 ביוני ל-11 ביולי 1941 לחמה היחידה לצד יחידות נוספות של צבא בריטניה, וצבאות ממושבות בריטניה, כנגד אנשי צרפת של וישי בסוריה ובלבנון. הקרבות היו קשים, אך בסיומם נכנסו אנשי היחידה לדמשק, והשליטו את צרפת החופשית על הלבאנט הצרפתי.

## המדבר המערבי

באוגוסט 1941 פורקה היחידה, וצבא היבשה של צרפת החופשית נערך מחדש במסגרות חטיבתיות. אלו לחמו היטב במסגרת המערכה במדבר המערבי והצטיינו בקרב ביר חכים. בפברואר 1943, הוקמה הדיוויזיה מחדש בטוברוק בפיקודו של אדגאר דה לרמינא, ולחמה במסגרת המערכה בתוניסיה בחודשים אפריל ומאי 1943. מספר חודשים לאחר מכן שימשה היחידה בתפקיד חיל מצב בלוב.

## הלחימה באירופה

באפריל 1944 נשלחה היחידה אל המערכה באיטליה ולחמה שם. היא צוידה מחדש בציוד אמריקאי, ולחמה במערכה זו עד יולי 1944.

באוגוסט 1944 נחתה הדיוויזיה בחופי דרום צרפת כחלק ממבצע דרגון, כחלק מהארמייה הצרפתית הראשונה, והתקדמה צפונה לתוככי צרפת בלחימה נגד הגרמנים דרך פרובאנס והרי הווז', עד לחבל אלזס. בינואר 1945 עמדה הדיוויזיה במגננה דרומית לשטרסבורג, ולחמה כחלק מהקורפוס השני בקרב על כיס קולמאר.

במרץ 1945 עזבה הדיוויזיה את אלזס וירדה דרומה, שם הובילה מתקפה באזור האלפים וכבשה בחזרה את השטח שכבשו האיטלקים במסגרת המערכה על צרפת בשנת 1940.

## קישורים חיצוניים

## הערות שוליים

קטגוריה:צרפת החופשית
קטגוריה:יחידות צבא צרפתיות במלחמת העולם השנייה
קטגוריה:המערכה בסוריה ובלבנון במלחמת העולם השנייה
ליתיום פלואורי

**ליתיום פלואורי** הוא תרכובת אי-אורגנית שנוסחתה הכימית LiF. זהו מלח הליתיום של חומצה הידרופלואורית. ליתיום פלואורי הוא מוצק בצבע לבן בטמפרטורת החדר. הסריג שלו הוא יוני, במבנה אנלוגי לזה של נתרן כלורי, אך מסיסותו במים נמוכה בהרבה. ליתיום פלואורי משמש בין השאר בתערובות של מלחים מותכים ובאופטיקה של אור אולטרה סגול.

## ייצור
ליתיום פלואורי מיוצר מליתיום הידרוקסידי ומימן פלואורי או על ידי המסת ליתיום קרבונט במימן פלואורי עודף, ייבוש על ידי אידוי וחימום.

## יישומים
### במלחים מותכים
פלואור מיוצר על ידי אלקטרוליזה של אשלגן דו פלואורי מותך. האלקטרוליזה יעילה יותר כאשר האלקטרוליט מכיל אחוזים בודדים של ליתיום פלואורי. ייתכן כי הסיבה לכך היא יצירת שכבה של Li-C-F על אלקטרודות הפחמן . מלח מותך שימושי, FLiNaK, מורכב מתערובת של ליתיום פלואורי, נתרן פלואורי ואשלגן פלואורי.

### אופטיקה
בגלל הפער האסור הרחב שלו, גביש של ליתיום פלואוריד שקוף לאור אולטרה סגול, יותר מאשר כל חומר אחר, ולפיכך משמש באופטיקה של אור אולטרה-סגול, בדומה למגנזיום פלואורי.

### גלאי קרינה
ליתיום פלואורי משמש כאמצעי לגילוי סך החשיפה לקרינה מייננת מהסוגים גמא, בטא ונייטרונים. קריאת רמת החשיפה נעשית באמצעות חימום הגביש, הגורם לו לפלוט אור בעוצמה התלויה ברמת החשיפה לקרינה.

### כורים גרעיניים
ליתיום פלואורי מצטיין ביציבות כימית ולתערובות LiF/BeF2 יש נקודת התכה נמוכה (360 עד 459 מעלות צלזיוס). ותכונות מצוינות מבחינת אינטראקציה עם נייטרונים. בשנים 1964-1969 הופעל במעבדות Oak Ridge בארצות הברית כור גרעיני ניסיוני, שהדלק הגרעיני שלו היה תערובת של מלחי פלואור, ביניהם אורניום ארבע-פלואורי. התערובת הכילה 65% ליתיום פלואורי, מועשר באיזוטופ הנפוץ ליתיום-7. נוזל הקירור במעגל הקירור הראשי של הכור היה תערובת מותכת של ליתיום פלואורי ובריליום דו-פלואורי . מספר כורים נסיוניים ותכנונים של כורים עתידיים המבוססים על עקרונות דומים נעשו במהלך השנים ואף כיום .

### קתודה עבור [[דיודה פולטת אור]]
ליתיום פלואורי משמש באופן נרחב בדיודה פולטת אור פולימרית כשכבת צימוד להגברת פליטת האלקטרונים מהקתודה. עובי שכבה אופייני הוא כננומטר אחד.

## ראו גם
* אופטיקה
* כור גרעיני
* מלח מותך
* מעבדות Oak Ridge

## קישורים חיצוניים

*ליתיום פלואורי
*ליתיום פלואורי - דף מידע באנגלית
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מלחים
קטגוריה:ליתיום: תרכובות
קטגוריה:פלואור: תרכובות
פנדמיה

ממוזער|ששת השלבים שהיו נהוגים בעבר להגדרת פנדמיה
**פַּנְדֶמְיָה** (מיוונית: **πᾶν** – כל; **δῆμος** – עם, מגפה הפוגעת בכל העם; בעברית: **מגפה עולמית**) היא מגפה (אפידמיה), שהתפשטה על פני אזורים נרחבים, על פני מספר יבשות או בכל העולם.

מגפה בעלת תפוצה רחבה אך במצב יציב ונשלט אינה פנדמיה. שפעת עונתית, גם כשהיא בעלת תפוצה רחבה, אינה מוגדרת כפנדמיה בדרך כלל.

במהלך ההיסטוריה היו כמה אירועי פנדמיה כגון פנדמיית האבעבועות השחורות והשחפת. אחת הפנדמיות הקטלניות ביותר במהלך ההיסטוריה היא מגפת המוות השחור שקטלה לפי ההערכות בין 75 מיליון ל-200 מיליון אנשים במאה ה-14.

פנדמיה בולטת במאה ה-20 היא מגפת השפעת הספרדית שקטלה לפי ההערכות בין עשרים לחמישים מיליון אנשים ברחבי העולם בין השנים 1918–1920.

מחלת האיידס, הנגרמת בעקבות הידבקות בנגיף ה-HIV, שהתפרצה החל מסוף שנות ה-70 (התחיל כנראה באפריקה עוד לפני) וגבתה עד כה את חייהם של יותר מ-25 מיליון בני אדם, נחשבת גם כן סוג של מגפה.

ב-11 במרץ 2020 הכריז ארגון הבריאות העולמי על מגפת הקורונה כפנדמיה.

## הגדרה
פנדמיה היא מגפה המתרחשת בקנה מידה החוצה גבולות בין-לאומיים, ומשפיעה על מספר גדול של אנשים. פנדמיה יכולה להיחשב גם פגיעה בבעלי חיים או בגידולים חקלאיים.

בעבר הגדיר ארגון הבריאות העולמי שישה שלבים המתארים את תהליך ההדבקה בנגיף עד להפיכתו למגפה עולמית, הנתונים התייחסו לנגיף האינפלואנזה מחולל מחלת השפעת. ב-2014 המרכזים לבקרת מחלות ומניעתן בשנת 2014, המרכזים לבקרת ומניעת מחלות בארצות הברית הציגו מסגרת מקבילה לשלבים הפנדמיה. החל בפברואר 2020, הודיע דובר הארגון כי שוב לא ייעשה שימוש בשיטת ששת השלבים להגדרת פנדמיה.

מחלה או מצב רפואי אינם מוגדרים כמגפה רק משום שהם נפוצים וגורמים לתחלואה ולמוות, אלא אם כן ישנה מעורבות של זיהום, לדוגמה, סרטן אחראי למקרי תחלואה רבים אך אינו נחשב למגפה מכיוון שהמחלה אינה מידבקת.

## קישורים חיצוניים

* פרופסור מנפרד גרין, [Did the hesitancy in declaring COVID-19 a pandemic reflect a need to redefine the term?](https://www.thelancet.com/journals/lancet/article/PIIS0140-6736(20)30630-9/fulltext?dgcid=raven_jbs_etoc_email#%20) מכתב למהדורה המקוונת של The Lancet, 13 במרץ 2020
* 
* 
*

## הערות שוליים

קטגוריה:אפידמיולוגיה
קטגוריה:מגפות
קטגוריה:בריאות הציבור
פלדת דמשק

[ממוזער|170px|שמאל|מבט מקרוב על [חרב איראנית מהמאה ה-16 שהופקה מפלדת דמשק]]
**פלדת דמשק** (בערבית: **فولاذ دمشقي**) היא פלדה שעברה עיבוד מיוחד שהכשיר אותה כחומר גלם משובח ליצירת חרבות וכלי נשק. סימן ההיכר של הפלדה הדמשקאית הוא המראה שלה, מראה הדומה למים זורמים המצויים תחת השפעה של רוח נושבת. שיטת הייצור של פלדת דמשק אבד במהלך ההיסטוריה.

## היסטוריה
למרות שמה, מקורה של פלדת דמשק אינו בעיר דמשק, אלא באזור הודו, משם עברה לארצות ערב. נעשה שימוש בכינוי "פלדת דמשק" בתרבויות אירופאיות, על ידי האירופאים שהגיעו למזרח התיכון במסעי הצלב, והביאו עמם את החרבות חזרה לאירופה. במונח פלדת דמשק אין הכוונה לסוג מסוים של פלדה, אלא לטכניקת בניית הלהב מחישול רבדים מקופלים של סוגי פלדות שונים. לכן מכונה לעיתים גם "פלדה מקופלת". כיוון שלהבי הדמשק מורכבים מפלדות שונות המחושלות יחדיו, איכות הלהב שנוצר בטכניקה זו, היא תוצר של סוג הפלדה שנעשה בה שימוש, ומומחיות חרשי הברזל בחישול.

ביפן פלדה בגימור דומה נקראת "סומינאגאשי" , שפירושו "דיו זורם" או "ציור על מים". זרימה היא אלמנט מבורך בתרבות היפנית, וכן פכפוך מים הוא סמל לטוב. פלדה זו עשויה משילוב שכבות של פלדת פחמן ופלדה רכה, בתהליך עתיק יומין של היתוך סוגי פלדה שונים, מקופלים ומחושלים יחדיו, ליצירת להב חזק ביותר, אך בה בעת גמיש, ובעל עמידות גבוהה לשבר וסדיקה. השכבות והקיפולים, יוצרים להב בעל חזות מרקם מיוחד במינו ומרהיב ביופיו, ובעל איכות גבוהה משני סוגי הפלדה שממנו נוצר.

שיטת הייצור של פלדת דמשק אבד במהלך ההיסטוריה. עם זאת יצרנים שונים טוענים שהצליחו להתחקות אחר התהליך ולייצר פלדה דמשקאית. בתקופה המודרנית השם משמש למוצרי פלדה בעלי מראה אופייני, המזכיר פלדת דמשק, אך לא בהכרח נחשבים לכאלה.

## קישורים חיצוניים

* המסתורין של להבי דמשק 
* ייתכן שנחשף סוד פלדת דמשק 
* 
* צבעי פלדת הדמשק, באתר הלוחמה הבינלאומי

קטגוריה:מטלורגיה
קטגוריה:סגסוגות
קטגוריה:אמצעי לחימה
קטגוריה:סכינים
קטגוריה:פלדה
קטגוריה:המצאות אבודות
קטגוריה:עיבוד מתכת
I'm So Tired

"**I'm So Tired**" הוא שיר רוק של להקת הביטלס מהאלבום The Beatles ("האלבום הלבן הכפול") מ-1968. השיר נכתב על ידי ג'ון לנון (הקרדיט ניתן גם לפול מקרטני).

לנון כתב את השיר במחנה המדיטציה הטרנסנדנטלית כאשר הוא לא הצליח להירדם. הביטלס היו אז, אצל מהרישי מהש יוגי ברישיקש, הודו. זהו אחד מעשרת השירים שנכתבו בהודו על ידי הביטלס. לנון אמר על השיר שהוא "אחד מהשירים האהובים עלי, אני פשוט אוהב את המוזיקה ואני גם שר שם טוב" בשיר יש גם מסר סמוי בקשר לתאוריית הקשר על מותו של פול מקרטני, בו נשמע בסוף השיר לנון מדבר בג'יבריש אך אם שומעים בהפוך את השיר נשמע "paul is dead man... miss him... miss him" (תרגום: "פול הוא אדם מת... מתגעגע אליו... מתגעגע אליו...").

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-17 מיליון.

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:שירים על בריאות הנפש
קטגוריה:שירים על שינה
קטגוריה:בלדות משנות ה-1960
Exif

שמאל|ממוזער|250px|תצלום עם נתוני EXIF
**Exif**, ראשי תיבות של **Exchangeable image file format**, הוא השם למטא-מידע (meta-data) אודות תמונה או צילום דיגיטלי, שנשמר בקובץ התמונה עצמה. הכוונה במטא-מידע היא למידע על התמונה שאינו מתייחס לתוכן התמונה עצמה, אלא למאפייניה - אלה כוללים בין השאר:
* מידע טכני על התמונה
* זמן יצירת התמונה (תאריך ושעה)
* יוצר התמונה
* שם התמונה (כפי שהוזן על ידי הצלם)
* תיאור התמונה (כנ"ל)
* הודעת זכויות יוצרים.

מרבית המצלמות הדיגיטליות מוסיפות ל-Exif של קובצי הצילומים שהן מפיקות נתונים על מצב המצלמה בזמן הצילום. נתונים אלו כוללים את הפרטים הבאים:
* דגם המצלמה שבה צולמה התמונה
* אורך המוקד של העדשה
* מפתח צמצם
* זמן חשיפה (מהירות התריס)
* רגישות חיישן (ISO)
* תוכנית החשיפה של המצלמה (ידני, אוטומטי וכו')
* מידע נוסף על הצילום (כגון האם היה שימוש במבזק וכדומה)
* התאריך והשעה שבהם צולמה התמונה
* במצלמות מסוימות: קואורדינטות גאוגרפיות, לאיתור המיקום שבו שצולמה התמונה.

תוכנות גרפיקה ועיבוד תמונה מאפשרות להוסיף מידע רב נוסף ל-Exif ובו:
* התוכנה שבה עובדה התמונה
* שם יוצר התמונה
* שם התמונה
* תיאור התמונה
* המדינה שבה צולמה התמונה
* המדינה שבה גר הצלם
* כתובת אתר האינטרנט של הצלם
* מצב זכויות היוצרים של התמונה
* הודעת זכויות יוצרים על התמונה.

את המידע ניתן להוסיף לקובצי JPEG, TIFF ו-WAV. פורמט ה-Exif לא נתמך על ידי PNG, GIF או JPEG 2000.

ה-Exif פותח לראשונה ב-1998 על ידי JEIDA היפנית. הגרסה האחרונה היא מ-2010 ופותחה על ידי JEIDA ו-Camera & Imaging Products Association מיפן.

שיתוף תמונות הכוללות Exif עלול להוות בעיה בשל חשיפת מידע שעלול להיות פרטי דוגמת המיקום המדויק בו צולמה התמונה. ניתן להשתמש בתוכנה להסרת metadata על-מנת למנוע חשיפת מידע פרטי בתמונות טרם שיתופם.

## קישורים חיצוניים

* List of Exif tags including MakerNote tags
* Exif Dangers
* אתר המאפשר הפקת Exif מתמונות

## הערות שוליים

קטגוריה:צילום
קטגוריה:פורמטים גרפיים
Qué Hiciste

"**Qué Hiciste**" (באנגלית: "**What Did You Do**", ובעברית: "**מה עשית**") הוא סינגל שהוקלט על ידי הזמרת האמריקאית ג'ניפר לופז, מתוך אלבומה החמישי, Como Ama una Mujer. השיר יצא לאור ב-26 בינואר 2007, כסינגל הראשון והפותח מתוך האלבום.

את השיר כתבו והפיקו מארק אנתוני, חוליו קופלו, וחוליו רייס. כמו כן, "Qué Hiciste" הוא השיר החמישי הנמכר ביותר בכל הזמנים בספרד. הוא זכה להצלחה רבה ברחבי אמריקה הלטינית, כאשר כבש צמרות מצעדים רבות ובין היתר הצליח להגיע למקום הראשון במצעד השירים הלטיניים.

"Qué Hiciste" הוא שיר הסולו הספרדי בביצוע אישה החמישי בהיסטוריה שהצליח להיכנס למצעד הבילבורד הוט 100 (לפניו, הצליחו ארבעה שירים בלבד לעשות זאת). בנוסף לכך, הוא נחשב לשיר הספרדי הראשון של אמנית אמריקאית שהצליח להיכנס למצעד.

## רקע וכתיבה
שמאל|ממוזער|207x207px|מארק אנתוני, כותב השיר ומפיק האלבום
לאחר צאתו של אלבומה הרביעי Rebirth, החליטה לופז כי תעבוד על אלבום ראשון שיהיה במלואו בשפה הספרדית, דבר שתכננה לעשות עוד בתחילת דרכה, כאשר זו שילבה באלבומיה את הספרדית והאנגלית יחדיו. באחד הראיונות סיפרה לופז כי - "חיי קיבלו תפנית שונה בקריירת המוזיקה אבל תמיד אהבתי את סגנון המוזיקה הספרדית".
בתחילת שנת 2006, הוכרז רשמית שלופז תוציא את אלבומה הראשון בספרדית תחת השם, Como Ama una Mujer.

לאחר שיצא האלבום הוחלט כי השיר יהיה הסינגל הראשון והפותח ממנו. לופז הוציאה מן האלבום שני סינגלים בלבד.

## וידאו קליפ
הווידאו קליפ בוים וצולם בקליפורניה על ידי מייקל האוסמן.
בקליפ ניתן לראות את לופז נוסעת במכונית שבורה על כביש ישן באמצע המדבר, עוצרת בתחנת דלק ומחליפה בגדים וצובעת את שערה. לאחר מכן יוצאת לופז מתחנת הדלק ונוסעת בין חולות המדבר. בסצנות נוספות נראית לופז רוקדת כשברקע אש ולהבות מרצדות לאחר ששרפה את מכוניתה.

הקליפ הועלה לערוץ ה-Vevo של לופז בשנת 2009, כשנתיים מצאתו המקורית של השיר, ונכון לאוקטובר 2017, מונה הצפיות שלו עולה על למעלה מ-39 מיליון צפיות.

## מיקומי שיא
השיר זכה לשבחים רבים ברחבי העולם, והצליח להיכנס לצמרות מצעדים רבות.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים בספרדית
קטגוריה:שירים שנכתבו על ידי מארק אנתוני
קטגוריה:וידאו קליפים שבוימו על ידי מייקל האוסמן
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת אפיק רקורדס
Piggies

**Piggies** הוא שיר של להקת הביטלס מהאלבום The Beatles (האלבום הלבן) משנת 1968. השיר נכתב על ידי ג'ורג' האריסון כפרשנות חברתית על המעמד והתאווה בחברה.

האריסון כתב את השיר ב-1966. אימו של האריסון כתבה את השורה "What they need's a damn good whacking" וג'ון לנון כתב את "clutching forks and knives to eat their bacon". גרסה אחרת של השיר אפשר לשמוע באלבום ההופעה של האריסון, Live in Japan.

הגרסה המקורית של השיר נמצאת ב-Anthology 3 עם המילים: "to cut their pork chops".

לנון עשה קלטת לקולות של החזירים שבסוף השיר. צלילי כלי הקשת היו בניצוח מפיק הלהקה, ג'ורג' מרטין.

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:שירים פוליטיים
קטגוריה:שירים על חזירים
קטגוריה:שירי בארוק פופ
קטגוריה:שירים סאטיריים
Rocky Raccoon

"**Rocky Raccoon**" הוא שיר רוק של להקת הביטלס מהאלבום, The Beatles משנת 1968. השיר נכתב על ידי פול מקרטני (הקרדיט ניתן גם לג'ון לנון). מקרטני הושפע בכך שניגן בגיטרה אקוסטית יחד עם ג'ון לנון ודונובן.
## הפקה
השיר הוא בלדת פולק. במקור שם הדמות הוא Rocky Sasoon אך מקרטני שינה אותו ל-Raccoon (הוא אמר שזה יותר בסגנון של קאובוי). מתופף הלהקה של מעליות הקומה ה-13, דני תומאס הציע את השם משמו של חברו, חבר הלהקה לשעבר, רוקי אריקסון. ג'ורג' מרטין, מפיק הלהקה, ניגן בשיר פסנתר בסגנון הונקי טונקי כדי להוסיף לסגנון המערב הפרוע בשיר. המילים מתארות משולש אהבה.

מקרטני ניגן בשיר בגיטרה אקוסטית ולנון ניגן בבס שישה מיתרים.

גרסאות כיסוי רבות בוצעו לשיר, ביניהן על ידי רמסי לואיס, שלמה גרוניך ומתי כספי, ג'ק ג'ונסון ופיש.

## ביצוע
* פול מקרטני - שירה מובילה, גיטרה אקוסטית, גיטרה בס
* ג'ון לנון - קולות רקע, הרמוניום, בס שישה מיתרים, מפוחית פה
* ג'ורג' האריסון - קולות רקע
* רינגו סטאר - תופים
* ג'ורג' מרטין - פסנתר טאק

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:בלדות משנות ה-1960
קטגוריה:בלדות קאנטרי
קטגוריה:שירי קאנטרי רוק
קטגוריה:שירי פולק רוק
Don't Pass Me By

**Don't Pass Me By** הוא שיר של להקת הביטלס מהאלבום The Beatles משנת 1968. את השירה המובילה מבצע רינגו סטאר. זהו השיר הראשון שנכתב על ידי סטאר בקריירה שלו עם הביטלס ובלעדיה.
סטאר הציג את השיר ללהקה עוד בשנת 1962. הוא אף זכה לאזכור פומבי על ידי פול מקרטני בתוכנית רדיו מ-1964. ההקלטה מ-1968
בוצעה ללא ג'ון לנון וג'ורג' האריסון ונקראה באופן זמני Ringo's Tune Untitled, אף ששמה הסופי הוזכר כבר ב-1964.

השורה "I'm sorry that I doubted you, I was so unfair, You were in a car crash and you lost your hair" קושרה על ידי מעריצי תאוריית הקשר על מותו של פול מקרטני שבה נאמר כי מקרטני נהרג בתאונת דרכים והוחלף בכפיל. הדבר קושר לשיר When I'm Sixty-Four שנכתב על ידי מקרטני ובו קיימת השורה "and losing my hair", אף שהביטוי "to lose one's hair" היה באותה עת ביטוי מקובל באנגלית למילה 'להתרגז'.

נכון לפברואר 2020, מונה ההשמעות של השיר ברשת הזרמת המדיה ספוטיפיי עומד על כ-11 מיליון.

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:שירי לפידים
קטגוריה:שירי קאנטרי רוק
קטגוריה:סינגלים שהגיעו למקום הראשון בדנמרק
אורקל בדיקות

בבדיקות תוכנה, **אורקל** הוא כלי לניבוי תוצאות של מבחנים על מנת להשוות אותם עם התוצאות שהתקבלו בפועל מהתוכנה אותה בודקים.

## שיטות ליצירת אורקל

ישנם דרכים רבות לניבוי התוצאות

#אורקל אנושי - הזנה ידנית של התוצאות הצפויות לפי חישוב של אדם
#שימוש בגרסאות קודמות של מוצר זה
#שימוש באלגוריתמים אחרים ידועים שעושים אותה פעולה
ועוד

## אסטרטגיה לבניית היוריסטיקה לבדיקת אורקל

**מספר דברים שצריך לקחת בחשבון:**
לתוצאות שונות לא תמיד המשמעות זהה – אם אוציא את ידי מהחלון וארטב, האם יורד גשם או שמא השכן מלמעלה שוטף?
לא כל הנוצץ זהב הוא – חלב יכול להריח ולהיראות טוב אך הטעימה הראשונה עלולה להיות לא נעימה.

**עומק המידע צריך להיות גם כללי וגם ספציפי:**
מאפיינים כלליים – משקל ממוצע לשקית חלב, מרקם חלב נורמלי, כמות קרטוני חלב. 
מאפיינים סטטיסטיים – ההסתברות ל-X קרטוני חלב מקולקלים במשלוח, הסיכוי לתנאי קירור טובים במקום האחסון

**פשטות:**
שימוש בטווחים, שימוש בקבוצות בעלות מאפיינים דומים\זהים

## בדיקות אורקל אוטומטיות

### המוטיבציה להפוך את התהליך לאוטומטי
נשתמש בדוגמה על מנת להמחיש את הצורך באוטומציה - אנו רוצים לזהות חלב מקולקל,
האוטומציה שלנו באה לבדוק בהינתן חלב ובהינתן אבחנה של מצב החלב (מקולקל/לא מקולקל), האם האבחנה נכונה.

אז מה נבדוק:
* **בדיקה** חיצונית של צבע ומרקם
* **נראה** מהו תאריך תפוגה
* רושם המקום שממנו נקנה החלב, האם נשמר בתנאים טובים?
* נרתיח אותו ונראה האם **גולש**
* האם החברה המייצרת חברה אמינה?
* ניתן לבחון **כלים חדשים**  - תרבית חלב
* נמצא אמצעי עזר כמו **חושים** של בעלי חיים? חוש ריח של כלבים?
* נפעל על פי **תחושת בטן** ואינסטינקטים -"משהו לא בסדר כאן..."
* נחלוק את הבעיה - מציאת רפתנים מומחים לזיהוי חלב
* **נטעם** אותו...

כל אלו עוזרים לנו בעצם להגיע לתוצאה שהחלב עלול להיות מקולקל או לא מקולקל ועוד אחרות רבות, 
פעולות אלו קל לעשות במידות הקטנות אך כאשר צריך לבדוק מאות ואלפי שקיות/קרטוני חלב, אפשר לראות את הצורך בתהליך אוטומטי

### קטגוריות של "אוטומציות לבדיקות אורקל"

**בדיקות מובנות מפרט**
במפרט המערכת קיים הידע של "איך המערכת צריכה לפעול" ולכן ניתן לבדוק האם הפעילות מוגדרת כ"נכונה" או "לא נכונה"

**בדיקות יחס מטמורפי (יחסים מותמרים)**
גם אם ביצענו בדיקה ותוצאתה הייתה שאין כישלון, הבדיקות הבאות אחריה צריכות להיות מובנות כדי לבדוק אם התוכנה עונה על כמה תנאים הכרחיים של פתרון היעד של הבעיה. תנאים אלה הנדרשים ידועים בשם יחסים מותמרים.

**בדיקות מבוססות רשתות נוירונים** - 
ניתן להתייחס אל רשתות נוירונים כאל אורקל אשר ישערך את נכונות הפתרון – "הפתרון נכון ב-70%" כלומר 70 אחוז מהקישורים ברשת אמרו "פתרון נכון".

**בדיקות N-Version** - 
שימוש בגרסאות קודמות כעזר לאבחון נכונות התשובה בגרסה הנוכחית

## ראו גם
*בדיקות תוכנה ממוכנות
*בדיקות תוכנה

## קישורים חיצוניים
*  Hoffman, Douglas; A Taxonomy for Test Oracles , Quality Week, 1998

קטגוריה:בדיקות תוכנה
Why Don't We Do It in the Road?

(עברית: **מדוע לא נעשה זאת בכביש?**) הוא שיר רוק של להקת הביטלס מהאלבום "The Beatles" משנת 1968. השיר נכתב על ידי פול מקרטני (הקרדיט ניתן גם לג'ון לנון). זהו אחד השירים הקצרים של הלהקה, דקה ו-42 שניות בלבד. השיר בנוי בצורת בלוז 12 תיבות. גם בשיר זה כמו השיר הקודם באלבום, רק מקרטני וסטאר מנגנים בשיר ללא לנון וג'ורג' האריסון.

נכון לאפריל 2020 עומד מונה ההשמעות של השיר ברשת הזרמת המדיה ספוטיפיי על כ-12 מיליון.

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:שירים על כבישים
קטגוריה:שירים על מין מזדמן